b'\n_START_ARTICLE_\nMyllysaari (Lahti)\n_START_PARAGRAPH_\nMyllysaari on pieni saari Lahdessa. Saari on Vesij\xc3\xa4rvess\xc3\xa4 Tapanilan kaupunginosassa. Saareen p\xc3\xa4\xc3\xa4see k\xc3\xa4vellen siltoja pitkin. Saaressa on huvivenesatama ja my\xc3\xb6s jotkin Vesij\xc3\xa4rvell\xc3\xa4 risteilev\xc3\xa4t laivat pys\xc3\xa4htyv\xc3\xa4t Myllysaaressa. Saarelle rakennetussa paviljongissa toimii my\xc3\xb6s suosittu kes\xc3\xa4ravintola Myllysaari.\n_START_SECTION_\nHistoria\n_START_PARAGRAPH_\nMyllysaaresta on l\xc3\xb6ytynyt rautakautinen hauta, josta l\xc3\xb6ytyi keih\xc3\xa4\xc3\xa4n osia ja kaksiter\xc3\xa4isen miekan katkelma, jotka ovat Kansallismuseon kokoelmissa. L\xc3\xb6yt\xc3\xb6kohde on luokiteltu kiinte\xc3\xa4ksi muinaisj\xc3\xa4\xc3\xa4nn\xc3\xb6kseksi._NEWLINE_1800-luvun lopulla saari kuului Ali-K\xc3\xb6llin taloon, jonka is\xc3\xa4nt\xc3\xa4 rakensi saaren keskikohdalla sijainneelle kumpareelle tuulimyllyn. Sen my\xc3\xb6t\xc3\xa4 saari nimettiin Myllysaareksi. Aiemmin saari oli tunnettu nimell\xc3\xa4 V\xc3\xa4h\xc3\xa4saari pienen kokonsa vuoksi. Mylly oli paikallaan viel\xc3\xa4 1900-luvun alussa, jolloin saari oli my\xc3\xb6s tunnettu nuorison tanssi- ja huvittelupaikkana._NEWLINE_Myllysaari laajassa virkistysk\xc3\xa4yt\xc3\xb6ss\xc3\xa4 sai alkunsa, kun Mallasjuoman panimomestari Ernst Mattson osti saaren K\xc3\xb6llin suvulta 1905 perustettavaa Lahden purjehdusseuraa varten. Saareen rakennetiin paviljonki syksyll\xc3\xa4 1909 tehdyn p\xc3\xa4\xc3\xa4t\xc3\xb6ksen mukaisesti. Rakennusty\xc3\xb6t alkoivat 20.11.1909 ja paviljonki tuli valmiiksi huhtikuussa 1910. Varsinainen vihki\xc3\xa4isjuhla pidettiin 15.7.1910. Mattson myi saaren kiinteist\xc3\xb6ineen seuralle 1910. Myllysaaren paviljonki kuuluu Lahden kaupungin suojeltavien luetteloon. Sen on suunnitellut arkkitehti Uno Alanco. Myllysaareen on rakennettu 1980-luvulla silta.'